CELEX: 62019TN0164
Language: sk
Date: 2019-03-14 00:00:00
Title: Vec T-164/19: Žaloba podaná 14. marca 2019 — AQ/eu-LISA

13.5.2019   
            
            
               SK
            
            
               Úradný vestník Európskej únie
            
            
               C 164/57
            
         
      Žaloba podaná 14. marca 2019 — AQ/eu-LISA
      (Vec T-164/19)
      (2019/C 164/60)
      Jazyk konania: angličtina
      
         Účastníci konania
      
      
         Žalobca: AQ (v zastúpení: L. Levi a N. Flandin, advokáti)
      
         Žalovaná: Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie eu-LISA z 8. mája 2018 o vypovedaní pracovnej zmluvy žalobcu bez výpovednej lehoty a v rozsahu, v akom je to nutné, rozhodnutie eu-LISA zo 4. decembra 2018 o zamietnutí sťažnosti žalobcu,
               
            
                  —
               
               
                  uložil žalovanej povinnosť nahradiť ujmu, ktorú utrpel žalobca,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza šesť žalobných dôvodov.
      
                  1.
               
               
                  Prvý žalobný dôvod je založený na procesnej vade a porušení práva na obhajobu a najmä práva byť vypočutý.
               
            
                  2.
               
               
                  Druhý žalobný dôvod je založený na porušení článkov 16 a 48 Podmienok zamestnávania ostatných zamestnancov Európskej únie.
               
            
                  3.
               
               
                  Tretí žalobný dôvod je založený na porušení povinnosti odôvodnenia.
               
            
                  4.
               
               
                  Štvrtý žalobný dôvod je založený na porušení povinnosti náležitej starostlivosti.
               
            
                  5.
               
               
                  Piaty žalobný dôvod je založený na porušení článkov 31 a 34 Charty základných práv Európskej Únie.
               
            
                  6.
               
               
                  Šiesty žalobný dôvod je založený na zneužití právomoci.